**คำนำ**

จากผลการประเมินนักเรียนชั้นประถมศึกษาปีที่ ๓ ทุกคนและทุกโรงเรียน ในกลุ่มสาระการเรียนรู้

ภาษาไทยโดย **เพื่อการประกันคุณภาพการเรียน (NT) เมื่อปีการศึกษา ๒๕๕๔ ที่ผ่านมา** โดยเฉพาะสาระ

การเขียนภาษาไทย ผลการประเมินยังไม่เป็นที่น่าพอใจเท่าที่ควร ทางกลุ่มนิเทศติดตามและประเมินผลการจัดการศึกษา ของสำนักงานเขตพื้นที่การศึกษาประถมศึกษาพะเยา เขต ๑ จึงได้ระดมสมองครูผู้สอนที่มีความชำนาญการพิเศษ ได้ช่วยกันจัดทำแบบฝึกเสริมทักษะการเขียนเชิงสร้างสรรค์ตั้งแต่ระดับชั้นประถมศึกษาปีที่ ๑ ถึง

ชั้นประถมศึกษาปีที่ ๓ ขึ้น เพื่อช่วยลดบทบาทของครูจากผู้บอก ผู้บรรยาย เป็นผู้จัดกิจกรรมการเรียนรู้ที่คอยกระตุ้นให้ผู้เรียนได้ศึกษาหาความรู้ได้ด้วยตนเอง เสริมทักษะการเขียนเชิงสร้างสรรค์ให้กับนักเรียน เพื่อยกระดับผลสัมฤทธิ์ทางการเรียนให้สูงขึ้น

 แบบฝึกเสริมทักษะการเขียนเชิงสร้างสรรค์ที่สร้างขึ้น เป็นนวัตกรรมที่สอดคล้องกับการจัดการศึกษาตามพระราชบัญญัติการศึกษาแห่งชาติ พ.ศ. ๒๕๔๒ แก้ไขเพิ่มเติม พุทธศักราช ๒๕๔๕ เหมาะสำหรับให้

นักเรียนทุกคนได้พัฒนาตนเองตามความสามารถด้านการเขียนและนักเรียนที่มีความบกพร่องทางการเรียนรู้ หรือนักเรียนที่ไม่เข้าใจในเนื้อหาบางเรื่อง จึงได้นำแบบฝึกเสริมทักษะการเขียนเชิงสร้างสรรค์มาจัดกิจกรรมการเรียนรู้เพื่อให้นักเรียนปฏิบัติและพัฒนาความสามารถด้วยการสร้างบรรยากาศการเรียนให้ผู้เรียน เรียนอย่างมีความสุข เป็นคนเก่งเป็นคนดี และพร้อมที่จะพัฒนาตนเองให้เต็มตามศักยภาพ

หวังเป็นอย่างยิ่งว่าจะเอื้อประโยชน์ต่อการพัฒนางานของครูและเพื่อพัฒนาความสามารถของนักเรียน

บังเกิดผลต่อการพัฒนาผลสัมฤทธิ์ทางการเรียนให้สูงขึ้น

 นายชูเกียรติ์ ด่านธนทรัพย์

 ผู้อำนวยการสำนักงานเขตพื้นที่การศึกษาประถมศึกษาพะเยา เขต ๑

**คำชี้แจง**

แบบฝึกเสริมทักษะการเขียนเชิงสร้างสรรค์ กลุ่มสาระภาษาไทย ชั้นประถมศึกษาปีที่ 1 เล่มนี้จัดทำขึ้นเพื่อเป็นการเตรียมความพร้อมเพื่อยกระดับผลสัมฤทธิ์ทางการเรียนให้สูงขึ้น โดย**เฉพาะการเตรียมเพื่อการประกันคุณภาพการเรียน (NT)** ในชั้นประถมศึกษาปีที่ 3 จึงได้ย้อนกลับไปเตรียมที่ฐานของการเรียนในระดับชั้นประถมศึกษาปีที่ 1 และ 2 ให้มั่นคงและพร้อมที่จะรับการประเมินในระดับชั้นประถมศึกษาปีที่ 3 ต่อไป

**ลักษณะของแบบฝึก**

1. แบบฝึกเสริมทักษะการเขียนเชิงสร้างสรรค์ กลุ่มสาระภาษาไทยของชั้นประถมศึกษาปีที่ 1 มีทั้งหมด 54 หน้า
2. แบบฝึกเสริมทักษะแต่ละชุดได้ประมวลคำพื้นฐานของระดับชั้นประถมศึกษาปีที่ 1 จำนวนประมาณ

800 คำ โดยเรียงลำดับจากคำที่ง่ายไปหาคำที่ยาก

1. แบบฝึกจะมีทั้งหมดจำนวน 10 ชุด
2. **แบบฝึกชุดที่ 1 – 5 จะมีกิจกรรมที่ให้นักเรียนฝึกทำชุดละ 6 กิจกรรม ดังนี้**

**กิจกรรมที่ 1** ครูเล่านิทานหรือเล่าเรื่องจากภาพให้นักเรียนเล่าเรื่องย้อนกลับให้ครูฟัง

 **กิจกรรมที่ 2** ให้นักเรียนเขียนคำจากภาพลงในแผนที่ความคิด

 **กิจกรรมที่ 3** ให้นักเรียนนำคำจากแผนที่ความคิดคัดลายมือด้วยตัวบรรจงเต็มบรรทัด

 **กิจกรรมที่ 4** ให้นักเรียนนำคำที่คัดมาแต่งประโยคให้ได้ใจความ

 **กิจกรรมที่ 5** ให้นักเรียนฝึกเขียนเรื่องจากภาพที่กำหนดให้

 **กิจกรรมที่ 6** ให้นักเรียนฝึกวาดภาพตามจินตนาการแล้วเขียนบรรยายภาพพร้อมกับตั้งชื่อเรื่อง

 **5. แบบฝึกชุดที่ 6 – 10 จะมีกิจกรรมที่ให้นักเรียนฝึกทำชุดละ 5 กิจกรรม ดังนี้**

กิจกรรมที่ 1 เป็นกิจกรรมที่ให้นักเรียนฝึกอ่านคำคล้องจอง หรือร้องเพลงตามครู

กิจกรรมที่ 2 ให้นักเรียนเขียนคำจากภาพที่กำหนดให้

กิจกรรมที่ 3 ให้นักเรียนนำคำที่กำหนดให้เขียนลงในช่องว่างให้ถูกต้อง

กิจกรรมที่ 4 ให้นักเรียนหาคำใหม่ที่มีสระ และตัวสะกดเหมือนหรือใกล้เคียงกับคำที่กำหนดให้

กิจกรรมที่ 5 ให้นักเรียนเขียนบรรยายภาพที่กำหนดให้

6. ให้นักเรียนทำแบบฝึกทักษะการเขียนเชิงสร้างสรรค์หลังจากอ่านได้ฟังครูเล่านิทานแล้วฝึกอ่านนิทาน

จนเข้าใจเนื้อเรื่องของนิทานอย่างต่อเนื่อง คำไหนที่อ่านยังไม่ได้ให้ถามครูได้

1. ในการทำแบบฝึกทักษะการเขียนเชิงสร้างสรรค์ในแต่ละชุดไม่จำเป็นต้องให้จบในเวลาเดียวกันครูควร

แนะนำให้นักเรียนฝึกทำทีละกิจกรรม ใครจะทำได้มากหรือน้อย ขึ้นอยู่กับความสามารถของนักเรียนแต่ละคน

1. เมื่อฝึกครบ จนจบเล่มแล้ว ครูควรรวบรวมแบบฝึกทักษะทุกชุดจัดทำเป็นรูปเล่ม ทำปกให้สวยงาม เพื่อนักเรียนจะได้ชื่นชมผลงานของตนเอง
2. นำแบบฝึกของนักเรียนจัดนิทรรศการเมื่อมีโอกาสที่เหมาะสม

 หวังเป็นอย่างยิ่งว่าแบบฝึกเสริมทักษะการเขียนเชิงสร้างสรรค์ชุดนี้จะเป็นประโยชน์สำหรับครูที่สอนในระดับชั้นประถมศึกษาปีที่ 1 เพื่อเป็นการเตรียมความพร้อมเพื่อยกระดับผลสัมฤทธิ์ทางการเรียนให้สูงขึ้นต่อไป